২০২২ আইসিসি মহিলা টি২০ বিশ্বকাপ বাছাইপর্ব
২০২২ আইসিসি নারী টি২০ বিশ্বকাপ বাছাইপর্ব ছিল একটি আন্তর্জাতিক ক্রিকেট টুর্নামেন্ট যেটি ২০২২ সালের সেপ্টেম্বর মাসে সংযুক্ত আরব আমিরাতে অনুষ্ঠিত হয়। দক্ষিণ আফ্রিকায় অনুষ্ঠিতব্য ২০২৩ আইসিসি নারী টি২০ বিশ্বকাপে খেলার যোগ্যতা অর্জনকারী সর্বশেষ দুটি দল নির্ধারণের উদ্দেশ্যে এ প্রতিযোগিতাটি অনুষ্ঠিত হয়। টুর্নামেন্টের সেমিফাইনালে জয়ী হয়ে বিশ্বকাপে খেলার যোগ্যতা লাভ করে আয়ারল্যান্ড ও বাংলাদেশ। ফাইনাল ম্যাচে আয়ারল্যান্ডকে পরাজিত করে বিজয়ী হয় বাংলাদেশ।